Publication: Magyar Közlöny
Issue: MK-2008-23 (Year: 2008, Number: 23)
Era: 2004-2010
Section: a köztisztviselők jogállásáról szóló 1992. évi XXIII. törvény (a továbbiakban: Ktv.),
Paragraph Index: 264

4. Kabinetfőnök 1) A kabinetfőnök tevékenységét a miniszter közvetlen irányítása alatt végzi. 2) A kabinetfőnök a miniszternek felelős a Miniszteri Kabinet és az irányítása alá tartozó szervezeti egységek működéséért, a részére meghatározott feladatok teljesítéséért, illetőleg azok végrehajtásának ellenőrzéséért. 2008/23. szám 3) A kabinetfőnök önállóan jár el a miniszter által meghatározott feladat- és hatáskörében. 4) A kabinetfőnök ellátja azokat a hatásköröket, amelyeket jogszabály, a Kormány, a miniszterelnök vagy a miniszter személyes hatáskörébe utal. 5) A kabinetfőnök felelős a minisztérium irányítása alá tartozó költségvetési intézmények tevékenységében az állami feladatok ellátására szolgáló előirányzatokkal, létszámmal és a vagyonnal való szabályszerű és hatékony gazdálkodás követelményeinek érvényesítéséért. 6) A kabinetfőnök különös feladatai azonosak a B. fejezet 3. pontjának 3) pontjában a szakállamtitkár részére megállapított feladatokkal.

Source: https://magyarkozlony.hu/hivatalos-lapok/994d2869f2401896c3b0bf3dcf66701b3da9a7d4/dokumentumok/03d45a007919d269826efe986f90348bb0914fa4/letoltes